मुंबई: मॉडल जुनैद शाह का निधन हो गया है। जुनैद का निधन कार्डिएक अरेस्ट की वजह से हुआ है। बता दें ये वहीं जुनैद है जोरणबीर कपूर की जीरॉक्स कॉपी लगते हैं। 28 साल के जुनैद कश्मीर के रहने वाले थे और उनकी शक्ल बहुत हद तक रणबीर कपूर जैसी लगती थी। एक कश्मीरी जर्नलिस्ट ने जुनैद के निधन के बारे में ट्वीट करके इस खबर की पुष्टि की है।
Our old neighbor Nissar Ahmed Shah's son Junaid passed away due to massive cardiac arrest overnight. People say he was a lookalike of Bollywood actor Ranbir Kapoor.I say he was a big hope, strength & salvation of his ailing father and his mother & that of whole Kashmir. Magfirah! pic.twitter.com/uVVH3UGtnJ
— YusufJameelیوسف جمیل (@jameelyusuf) July 17, 2020
जुनैद की जबरदस्त फैनफॉलोइंग
उन्होंने लिखा कि वह जुनैद के पड़ोसी थे जुनैद, रणबीर कपूर के हमशक्ल के रूप में काफी फेमस थे। वह मॉडलिंग करते थे। जुनैद की जबरदस्त फैन फॉलोइंग थी। जुनैद का चेहरा बिल्कुल रणबीर की तरह है। जुनैद ने एक बार खुद बताया था कि कई बार लोग उन्हें रणबीर कपूर समझकर गले लगा लेते थे और खासकर लड़कियां उनके पीछे पड़ जाती थीं।
जुनैद को कोई दिल की बीमारी नहीं थी। वह अपने माता-पिता के साथ महीने भर पहले ही मुंबई से वापस लौटे थे। जुनैद मुंबई में मॉडलिंग कर रहे थे और उन्होंने अनुपम खेर के मॉडलिंग स्कूल एडमिशन लिया था।
रणबीर की वजह से बनी पहचान
जुनैद जब कॉलेज में थे तब रणबीर कपूर की डेब्यू फिल्म सांवरिया आने वाली थी। इस फिल्म से रणबीर की फोटोज सामने आने के बाद से जुनैद काफी फेमस हो गए थे। एक बार रणबीर कपूर के पिता ऋषि कपूर भी जुनैद की फोटो देख हैरान हो गए थे। ऋषि कपूर ने अपने ट्विटर हैंडल से एक कोलाज तस्वीर शेयर की थी जिसमें एक तरफ रणबीर थे और दूसरी तरफ जुनैद।
OMG. My own son has a double!!! Promise cannot make out. A good double pic.twitter.com/iqF7uNyyIi
— Rishi Kapoor (@chintskap) April 16, 2015
ऋषि कपूर भी हुए थे हैरान
इस तस्वीर को देखकर फैसला कर पाना मुश्किल था कि कौन सा रणबीर असली है। इस कोलाज को शेयर करते हुए ऋषि कपूर ने लिखा- ओह माय गॉड। उन्होंने लिखा, "मेरे अपने बेटे का एक हमशक्ल भी है। प्रॉमिस करता हूं कि असली-नकली का फर्क नहीं कर पा रहा हूं। एक कमाल का डबल।"